GiliGold/VAD_KnessetCorpus huggingface dataset:
דרור גרנית:
 אני אתחיל מההערה הטכנית שלה למה היה צריך את אבטחת התעופה האזרחית כמטרה נפרדת ואשיב שלפחות בישראל, מה שנקבע מכוח החלטות ממשלה שעומדות בעינן, זה שאבטחת התעופה של חברות התעופה הישראליות, ההנחיה הביטחונית להן היא על ידי שירות הביטחון הכללי ואילו חברות התעופה הזרות שטסות אל ישראל וממנה מונחות מקצועית ביטחונית על ידי משרד התחבורה
דרור גרנית:
 מהטעם הזה, למען הסר ספק, כדי שלא ישתמע שאין סמכות, מנינו את שתי האופציות וקבענו שגם השירות וגם משרד התחבורה הן רשויות שזכאיות לקבל מידע מכוח החוק הזה
דרור גרנית:
      באופן עקרוני ההערה של ד"ר אלטשולר נכונה במובן הזה שהחשש של חטיפת מטוס ופעולת טרור באמצעות טיס נכונה גם אם המטוס הוא של אייר פראנס וגם אם של אל על אבל בגלל האבחנה הזו שקיימת בישראל בין ההנחיה של מנכ"ל משרד התחבורה ציינו את שני הדברים
דרור גרנית:
     נקודה שנייה היא הנקודה על רשימת העבירות
דרור גרנית:
 ד"ר אלטשולר טענה שהעבירות שלנו הן בעצם רשימה ארוכה מידי, כוללנית מידי, רחבה מידי
דרור גרנית:
 אני אשיב בנקודה זאת, גם פה לא המצאנו דברים, אלא הלכנו די בצמידות לתוך הסטנדרט האירופי המחמיר מבין הסטנדרטים ואני מפנה את אדוני היושב-ראש לדירקטיבה האירופית וספציפית לנספח 2 בה, שמפרט את רשימת סוגי העבירות שהן נתפסות כפשיעה חמורה בדין האירופי
דרור גרנית:
 אני אגיד שתוך כדי עבודה עלה רשימה הופתעתי לגלות שהדין הישראלי יחסית מקל בכל מיני עבירות שבדין האירופי נתפסות כפשיעה חמורה, בישראל הן לא עולות לכדי עבירת פשע ועונשי המאסר עליהם נמוכים יחסית
דרור גרנית:
      אבל קבענו שהדרישה, כדי שהפשיעה תהיה חמורה, היא עבירה שעונש המאסר עליה הוא שלוש שנים ומעלה
דרור גרנית:
 בגדול הלכנו על עבירת פשע, החריג היחיד על זה היא עבירת ההברחה, שהיא אינה עד פשע אלא עד שלוש שנים
דרור גרנית:
 חשבנו שעבירת ההברחה היא מאוד בסיסית לצורת העבודה ולפעילויות פליליות ובפרט בצורת העבודה של רשות המסים והמכס, היא ממש הבסיס של פעילות אכיפת החוק של רשות המכס
דרור גרנית:
 משכך היא החריג היחיד שזו לא עבירת פשע אלא עבירה שהיא שלוש שנים
רם בן ברק:
חוץ מזה הכול בסדר, לא הייתה הערה נוספת?
דרור גרנית:
הייתה הערה של ד"ר אלטשולר בעניין רוחב העבירה שנפרשה ברשימת העבירות שלנו, אני אומר שאנחנו דווקא נצמדנו לדירקטיבה האירופית ולרשימת העבירות ששם
דרור גרנית:
 כמובן עם הפניה להוראות הדינים הישראלים בהקשר הזה
עידו בן יצחק:
שאלה לגבי נושא הבריאות
עידו בן יצחק:
 יש מחלות אפידמיות כמשמעותן בסעיף 20 ואז יש או מחלה זיהומית המקימה סיכון משמעותי לחיי אדם
עידו בן יצחק:
 באיזו סיטואציות יש מחלות זיהומיות שמקימות סיכון משמעותיות הן לא מחלות אפידמיות? אני אבקש שמשרד הבריאות יתייחס לזה
נרמין ברהום:
נרמין ברהום מהלשכה המשפטית של משרד הבריאות, נציגים מקצועיים יגיעו בישיבות הבאות
נרמין ברהום:
 הוספנו את הסיפא של הסעיף הזה כי אנחנו לא יכולים לחזות את האירוע הבא שיקרה וכמובן שמחלות זיהומיות ופנדמיות שיכללו בסעיף 20(ח) יאפשרו ל - - -  את הסמכות מהסעיף
אילת לוי נחום:
צריך להתייחס לנקודה הזו, שיש תכליות נוספות שנוספו בחקיקה שלא מופיעות בסטנדרטים האירופים, אז כדאי שתגידו על זה כמה מילים
מירי פרנקל-שור:
אני רק רוצה לומר שההערות שלנו כייעוץ משפטי לוועדה הן הצעות ראשוניות להצעת החוק שעברה בשבוע שעבר
מירי פרנקל-שור:
 מצד אחד אנחנו מודעים לבקשה להעביר את ההצעה עד סוף המושב אבל לוקח לנו זמן לבדוק את ההצעה וגם כאשר אנחנו מתקדמים בקריאה של הצעת החוק אנחנו מבקשים בדיון - - -
רם בן ברק:
אבל להצעת החוק הזו יש היבטים שאנחנו רוצים למהר בהם
מירי פרנקל-שור:
אמרתי שאנחנו מודעים שיהיה אפשר להעביר את הצעת החוק עד סוף המושב, אבל בכל זאת ישבנו עם דרור ארוכות, נמשיך לשבת, אנחנו עדיין לומדים את ההצעה אבל במקרה ויהיו לנו הערות ויהיו לנו הערות, נחזור ונעלה אותם
דרור גרנית:
אני מוכן להעמיד את עצמי לרשות הייעוץ המשפטי בכל עת
דרור גרנית:
 לעניין השאלה שהעלתה אילת, על המטרות הנרחבות יותר בחוק שלנו אל מול הדירקטיבה האירופית, זו נקודה חשובה ושווה להתייחס אליה
דרור גרנית:
 הדירקטיבה האירופית מתייחסת לשתי תכליות בלבד, מאבק בטרור ומאבק בשפיעה חמורה
דרור גרנית:
 אלה באמת תכליות היסוד המרכזיות ביותר לשימוש במידע
דרור גרנית:
      יחד עם זאת הסטנדרט האירופי הוא מחמיר יותר בסדרי גודל ממה שמקובל במקומות שונים בעולם ופה חשבנו שאנחנו צריכים לאפשר את השימוש במידע גם לתכליות הנוספות שמנינו
דרור גרנית:
 אחת מהן היא תכלית הבריאות, אני אתחיל ממנה כי הכי קל להגיד לגביה, כשהיינו בשיח עם אירופים בקיץ האחרון ושאלנו אותם מה הם עשו בתקופת הקורונה, הגרמנים אמרו שהם הכניסו את זה בהוראת שעה שאפשר להשתמש במידע גם לעניין בירורים בריאותיים, מי מגיע מאיזו מדינה אם היא אדומה, ירוקה וכדומה
דרור גרנית:
      בהקשר הזה אנחנו קובעים את זה כהוראה סטנדרטית, אבל כן סייגנו והתחברנו לתכלית הספציפית ועיגנו בסעיף 20 לפקודת בריאות העם כדי שיהיה ברור שהשימוש - - -
מירי פרנקל-שור:
אבל זה  - - - מעניין להעביר את זה בהוראת שעה
דרור גרנית:
חשבנו שהיה וניקלע לתרחיש קורונה או מגפה אחרת, לא נכון שרק שכבר נהיה בעיצומו של האירוע אז נבוא לפה ונבקש חקיקה דחופה, לכן קבענו את זה כהוראה דחופה אבל הגבלנו אותה לתוך המסגרת של סעיף 20
מירי פרנקל-שור:
יש פה חריגה מהסטנדרט האירופי
דרור גרנית:
כן, אבל אני אומר שוב, גם באירופה וגם בעולם עשו שימוש בנתוני PNR בתקופת הקורונה כדי לברר אם נוסעים מגיעים ממדינות אדומות
מירי פרנקל-שור:
כהוראת שעה ולא כקבע
דרור גרנית:
אני מציג את הדברים כפי שאנחנו הבנו אותם
דרור גרנית:
 זה לעניין תכלית הבריאות
דרור גרנית:
 דיברתי על תכלית הבטחת התעופה, אמרתי שזה סוג של מקרה פרטי של טרור, בגללה קונסטלציה הארגונית הישראלית
דרור גרנית:
 זה מביא בסוף לתכלית החמישית שהיא תכלית ההגירה
דרור גרנית:
 אומר שתכלית הגירה אכן אינה מקובלת באירופה
דרור גרנית:
 יחד עם זאת שימוש בנתוני PNR לטובת ניהול ביקורת גבולות וניהול תכליות הגירה מקובל במדינות אחרות בעולם
דרור גרנית:
 האירופים פה מחמירים מאוד בהקשר הזה
דרור גרנית:
      מוקדם יותר של הדיון עלתה טענה שאומרת שכל עולם התוכן הזה, כל הפעילות הזו בכלל הייתה צריכה להיות ברשות האוכלוסין ולמה זה לא ברשות האוכלוסין, מסבירה שמאוד ברור שעולם התוכן הזה משיק לעולמות התוכן של רשות האוכלוסין
דרור גרנית:
 גם אם בסופו של יום החלטנו ללכת לרשות המכס כי חשבנו שהדגש יותר בהקשרי עבריינות, פשיעה מורה וטרור, כן אנחנו חושבים שזה רלוונטי לעולם ההגירה וזה חשוב שגם תכלית ההגירה תהיה תכלית שלטובתה ניתן יהיה לעשות שימוש במידע
דרור גרנית:
 לכן קבענו את זה תוך התכתבות עם ההסדר של אותו תיקון סעיף 8 שרץ במקביל לחקיקה הזו, של הכניסה לישראל
דרור גרנית:
      בניגוד לדבריה של ד"ר אלטשולר, במסמכים של ה-ICAO ארגון התעופה הבין לאומי כן מוזכרות כל חמש התכליות שמנינו פה בתוך רשימת התכליות שעבורן ניתן לעשות שימוש במידע
דרור גרנית:
 כן מצאנו ביסוס גם בסטנדרט הבין לאומי והתיישרנו לתוך זה
דרור גרנית:
 לא הרחבנו באופן מאוד קיצוני למקומות אחרים
אילת לוי נחום:
	13
אילת לוי נחום:
 "העברת מידע ממאגר נתוני הנוסעים
דרור גרנית:
אני רוצה להעיר לעניין סעיף קטן (ג)(2)(א) "מורשה גישה כמשמעותי בסעיף 25", במקום "שהוצב במרכז" אנחנו מבקשים שיבוא "בעת פעילותו במרכז יהיה מורשה גישה כאמור, כפוף להנחיות מנהלים של ראש המרכז"
דרור גרנית:
 אני אסביר שבסעיף 25 כבר דיברנו על זה שהוא יהיה במרכז, מורשה גישה שיהיה במרכז, אבל פה אנחנו מחדדים שבעת פעילותו במרכז, יהיה מורשה גישה כאמור כפוף להנחיות מנהלים של ראש מרכז
דרור גרנית:
 נחזור על זה שוב כשניגע לפרק השלוחות
דרור גרנית:
 יש הרבה פרטים בהצעת החוק שנועדו לבסס את ההסדר והיחס בין השלוחות לבין המרכז
דרור גרנית:
      אני מתייחס פה שוב להערתה של ד"ר אלטשולר שדיבר על זה שהשלוחות קיצוניות מידי, אפשר לעשות בהם כל מיני דברים, לא חלים עליהם כל ההסדרים והם ישתוללו עם המידע
דרור גרנית:
 אני רוצה להפיס את דעתה של ד"ר אלטשולר ואת דעתו של היושב-ראש, שהגענו לאורך החוק לכל מיני הסדרים שמטרתם לוודא שהשלוחות לא פועלות באופן עצמאי לגמרי אלא הן שלוחות, זאת אומרת שהסדרים שחלים על המרכז חלים עליהם בשינויים מאוד מינוריים ומחמירים, למעשה יש שינוי אחד ומחמיר ביחס למרכז הראשי
דרור גרנית:
 נגיע לזה בהמשך הדרך כשנגיע לפרק של השלוחות
גלעד בהט:
לא אמורות להיות פה גם את ה - - -  למה שעבר בוועדת הפנים?
דרור גרנית:
זה לא בסעיף הזה, נגיע לזה בהמשך
דרור גרנית:
 אני אשמח לחשוב אתכם אם יש לכם הצעה איך לעשות את ההתאמה
אילת לוי נחום:
אבטחת מידע
דרור גרנית:
יש לי שתי הערות להעיר על הסעיף הזה
דרור גרנית:
 ראשית אני אבקש שיוסף אחרי המילים "שלא כדין" "והוא יופעל על פיה וראות שיקבע קצין מוסמך כמשמעותו בחוק להסדרת הביטחון בגופים ציבוריים תשנ"ח-1998"
דרור גרנית:
 עלתה השאלה בדיון המקדמי על אבטחת המידע, האם המידע יהיה גלוי ואולי יפרצו אותו ומלחמת הסייבר שבאה עלינו לרעה
דרור גרנית:
 אז אנחנו מבקשים להבהיר שנקבע פה סעיף שעניינו אבטחת מידע, שוב, זה לא קיים ברוב החקיקה הישראלית, זה סעיף יחסית נדיר
דרור גרנית:
 קבענו פה את החובה לייצר סטנדרט ואנחנו מבקשים גם לקבוע שיהיה קצין מוסמך לפי חוק הסדרת הביטחון – גופים ציבוריים והוא ייתן הנחיות בדבר הזה
מירי פרנקל-שור:
אתה מפנה לחוק הסדרת הביטחון בגופים ציבוריים כשבסוף החוק יש תוספות: לכל גוף מונחה יש קצין מוסמך
דרור גרנית:
אני מפנה אותך לסעיף 52 בחוק שלנו, אנחנו עושים תיקון עקיף לחוק הסדרת הביטחון
מירי פרנקל-שור:
למה צריך להוסיף קצין מוסמך? רשות המסים היא גוף מונחה, לא?  בתור גוף מונחה יש לה כבר קצין מוסמך
דרור גרנית:
נכון, אבל בגלל שאנחנו עושים סעיף ספציפי על אבטחת המידע, רצינו לבסס שקצין מוסמך חל גם לעניין אבטחת המידע
דרור גרנית:
  נקודה שניה, שאגב דרישה של רשות להגנת הפרטיות, מתוך האמירה על זה שהסעיף הזה הוא סעיף שיחסית מציב סטנדרט גבוה, הם בקשו לחדד את רשימת ההגנות
דרור גרנית:
 לבקשתם אנחנו מציעים להוסיף "אשר מעניקות הגנה ברמה גבוהה מפני חדירה, גישה לא מורשית, דליפה, שיבוש הפרעה או גרימת נזק למידע, או למחשב, או לחומר מחשב"
דרור גרנית:
 אלה התוספות שביקשנו לסעיף בהקשר הזה
דרור גרנית:
 אנחנו מפרטים את סטנדרט האבטחתי הגבוה באופן מיוחד
רם בן ברק:
האם יש הערות? אם כך, נפסיק את הדיון ונמשיך אותו בהזדמנות אחרת לפי מה שיקבע
רם בן ברק:
 אני רוצה להודות לכולם שבאתם, מדובר בחוק שחשוב שיעבור כדי שנהיה חלק מהעולם המערבי, שישמור על עצמו וגם ישרת דברים אחרים שאנחנו רוצים לקדם
רם בן ברק:
 הועלו כמה הערות שאני מבקש שתחשבו לפגישה הבאה: לגבי המיקום, השתכנעתי שנעשתה עבודת מטה מקיפה בעניין הזה למרות שנראה על פניו למה זה פה ולא פה, אבל זה בעיקר בגלל כותרות השמות של הגופים
רם בן ברק:
 מבחינת השתכנעתי שזה בסדר
רם בן ברק:
     לגבי השלוחות, בסופו של דבר אני לא מבין למה אי אפשר לעבוד במרכז עצמו, למה להוציא את זה לשלוחות במחשבים חיצוניים
רם בן ברק:
 נאמרה הערה לגבי עיבוד ממוכן, אין עיבוד שהוא לא ממוכן היום, ברור שעושים את זה, אפשר להסיק מסקנות ממשהו שהוא לא ממוכן, אבל יש חשיבות גדולה מאוד, גם בעניינים הביטחוניים של מדינת ישראל ספציפית, לגבי מה נכנס ואיך
רם בן ברק:
 נמשיך לדון בזה בישיבה הבאה
רם בן ברק:
 תודה לכולם, ישיבה זו נעולה
שמעון סולומון:
בוקר טוב, ברוכים הבאים ותודה לכל מי שהגיע לישיבה הראשונה של ועדת המשנה שהיא ועדה מאוד חשובה
שמעון סולומון:
 ככל שעובר הזמן אנחנו מגלים כמה באמת המשמעות שלה הוא בחיי אדם ממש
שמעון סולומון:
 הבוקר קיבלנו אפילו עדות על העניין הזה
שמעון סולומון:
 תיכף יצטרף אלינו גם יולי, יושב-ראש הוועדה
שמעון סולומון:
 ברשות כל מי שהגיע לכאן, גם הנציגים של כוחות הביטחון וגם ראשי המועצות, מנכ"לים, חברי כנסת
שמעון סולומון:
 הדיון היום יעסוק במגוון נושאים
שמעון סולומון:
 זה למעשה דיון ממש על חיי אדם
שמעון סולומון:
      כבישי יהודה ושומרון הם כבישים לכל דבר, אך אנו שומעים חדשות לבקרים על אירועי פח"ע ועל תאונות קטלניות
שמעון סולומון:
 רק הבוקר אירע פיגוע ירי על נהגים יהודים ליד אבני חפץ, שבנס לא נגמר בהרוגים
שמעון סולומון:
 יש לנו לא מעט, לצערנו הרב, הרוגים בשנה האחרונה
שמעון סולומון:
 נמנה את שמותיהם, גם נזכור אותם: אילן גלנס, רונן חנניה, הלל יניב, יגל יניב, לוסי די, מאיה די, רינה די
שמעון סולומון:
 כל אלה נרצחו בכבישי יהודה ושומרון רק בשנה האחרונה בירי על רכבם, לא בשום צורה אחרת
שמעון סולומון:
 אביחי תמיר נדרס על ידי מחבל
שמעון סולומון:
 סמ"ר אסיל סואעד, מרדכי אשכנזי, מיכאל לדיגין, סמ"ר עידו ברוך, סמלת נועה לזר, ויאצ׳סלב גולב, כל אלה נרצחו על ידי מחבלים שהגיעו ונמלטו ברכב או באוטובוס
שמעון סולומון:
 כל מה שהזכרתי כרגע קשור באיזושהי צורה לתחבורה ולכבישים ביהודה ושומרון
שמעון סולומון:
 מתוך 16 נרצחים, 14 נרצחים ב-12 החודשים האחרונים, וכולם בפיגועים הקשורים בתחבורה ובצירים, כך שהדיון הזה הוא דיון מאוד משמעותי כדי לראות איך אנחנו באמת עושים הכול כדי למזער את הקטל הזה
שמעון סולומון:
 75 נהרגו בתאונות דרכים בכבישי יהודה ושומרון, לפחות לפי המידע שיש לי
שמעון סולומון:
 אולי במעלה הדיון כאן נקבל נתונים יותר מדויקים, אבל זה הנתונים שקיבלתי עד עכשיו
שמעון סולומון:
      בדיון הזה אפשר כמובן להתפרץ ולדון שעות ארוכות כי הנושאים הם באמת מורכבים ומשמעותיים והם מצריכים תיקון עוול ארוך שנים
שמעון סולומון:
 אני רוצה להתמקד בשני נושאים עיקריים: ביטחון בכבישי יהודה ושומרון ואכיפה בכבישי יהודה ושומרון, כלומר ביטחון ובטיחות, נקרא לזה
שמעון סולומון:
 בנוגע לנושא הכבישים, נפגשתי בטרם הדיון עם שר האוצר וגם עם משרד התחבורה
שמעון סולומון:
 אני שמח לבשר על פרויקט ענק שמתוקצב בתקציב המדינה בכדי לטפל בתנאים ובתוואים של הכבישים ביהודה ושומרון
שמעון סולומון:
 במעלה הדרך נשמע על הנושא הזה גם
שמעון סולומון:
 בהמשך כמובן נבצע דיון מעקב בנושא הזה, מה נעשה, מה ייעשה, מה התוכניות
שמעון סולומון:
 אולי גם בזה נוכל לתת את דעתנו כדי לראות שהתוכניות האלה באמת יתנו מענה
שמעון סולומון:
      כדי שנספיק בשעה וחצי שיש לנו כאן את הדיון הזה, אני אבקש לדבר בקצרה, ממוקד
שמעון סולומון:
 את רוב הנושאים אנחנו לשמחתנו/לצערנו מכירים, יודעים
שמעון סולומון:
 אנחנו גם נשמע פה את אנשי המקצוע כדי שיתנו ממש נתונים שעל בסיסם נוכל לבנות תוכנית עבודה, אז אני אבקש לדבר בקצרה וממוקד
שמעון סולומון:
     אנחנו נפתח בנציגי צה"ל ולאחריהם נציגי משטרת ישראל
שמעון סולומון:
 לאחר מכן נשמע את ראשי הרשויות או נציגי הרשויות
שמעון סולומון:
 אנחנו נחלק את זה ממש לשניים
שמעון סולומון:
 קצת קשה לערבב בין הדברים
שמעון סולומון:
 נדבר כרגע על ביטחון גם בעקבות מה שהיה לנו הבוקר, כל מה שקשור לביטחון השוטף והביטחון בכבישים לא בהקשר של תאונות אלא בהקשר של פח"ע, וכן הלאה
שמעון סולומון:
 נקבל קצת נתונים לפחות על השנה החולפת מנציג צה"ל
שמעון סולומון:
 לאחר מכן נוכל לשמוע גם התייחסויות
שמעון סולומון:
 אם יש מישהו מחברי הכנסת שרוצים, שככה מג'נגלים בין הוועדות כפי שאנחנו מכירים, אז ניתן להם זמן לדבר, אבל אשמח שקודם נשמע את אנשי המקצוע ונשמע את הנתונים, ולאחר מכן על בסיס זה נוכל לקיים דיון יעיל ואפקטיבי
שמעון סולומון:
      נבקש מנציג צה"ל
שמעון סולומון:
 מה השם?
אליצור טרבלסי:
אליצור טרבלסי, קצין הגנה מרחבית של פיקוד מרכז
אליצור טרבלסי:
 אני אציג פה מספרים כלליים מאוד וגם כמה נקודות מרכזיות על השנה החולפת
אליצור טרבלסי:
 כבוד היושב-ראש, נגעת פה באירועים האחרונים
אליצור טרבלסי:
 כמובן שכולנו כואבים את הפיגועים האלה
אליצור טרבלסי:
 לא לוקחים את זה בקלות ראש
אליצור טרבלסי:
 צריך להגיד שבשנה החולפת ישנה עלייה בטרור גם בעומק, גם ביהודה ושומרון, בקעת הירדן וגם בשטחי הבט"פ
אליצור טרבלסי:
 מבחינת מאמץ ההגנה יש חיזוק משמעותי מאוד בהגנה בצירים, אם זה בסד"כים, אם זה בפטרולים וסיורים של כוחות הצבא, כוחות הביטחון
אליצור טרבלסי:
 קצינים, חיילים, נגדים עושים לילות כימים גם בעמדות פילבוקס ומוצבי קצה
אליצור טרבלסי:
     יש פרסומים רבים, פה הכול בלמ"סי, פרסומים על ביצוע סיכולים ומעצרים בשטחי יהודה ושומרון
אליצור טרבלסי:
 ערב חג הפסח ראינו את הסיכול האחרון באזור אלון מורה של חוליית ירי שירתה לעבר כבישי איו"ש וסוכלה על ידי כוח איסוף שלנו
אליצור טרבלסי:
 תגבור הסד"כ הוא משמעותי
אליצור טרבלסי:
 יש סדר גודל של 40% תגבור למצב שהיה לפני המצב הקודם
אליצור טרבלסי:
 הסדרי תנועה וצירים, כמובן יש השקעה משמעותית מאוד בתקציב של פיתוח תשתיות בהקמת עוקפים
אליצור טרבלסי:
 אנחנו כרגע לקראת סיום של עוקף אל ערוב וחווארה, וכמובן יציאה לדרך של עוקף פונדוק, משמעותי מאוד מבחינת התשתיות
אליצור טרבלסי:
 תוכנית המיגון של תחבורה ציבורית, יש פקודה מסודרת של צה"ל שמנחה את גופי התחבורה הציבורית ומשרד החינוך למה שנדרש מבחינת הסעת התלמידים
שמעון סולומון:
זו תוכנית שכבר קורית?
אליצור טרבלסי:
היא ארוכת שנים
אליצור טרבלסי:
 בשנה האחרונה עשו לה עדכון ולתוך זה גם יוצקים תקציבים על מנת לאפשר את הרציפות התפקודית ושגרת החיים ביהודה ושומרון, בעיקר למוסדות חינוך ולתחבורה ציבורית
אליצור טרבלסי:
 היה עם זה איזה פער קצר שניתן לו מענה בעזרת השם בתקופה הקרובה
אליצור טרבלסי:
      ניתנו כלים משפטיים, צו אלוף, אני מדבר עכשיו על אכיפה, לגורמי האכיפה המשטרתיים, אחר דיונים, שהתעסק בהם באופן אישי אלוף פיקוד מרכז שביקש להביא כלים למשטרה שיוכלו להוריד רכבים שמבצעים עבירות מסוכנות, וניתן צו בסוף שנת 2022 לאור ריבוי תאונות הדרכים שהיו בצירי איו"ש
אליצור טרבלסי:
 תיכף יציגו פה מהמשטרה את המשמעות שלו, וכמובן שילוב הזרועות שמתבצע באופן שוטף יחד עם משטרת ישראל בהגדלת כמות הניידות
אליצור טרבלסי:
 אנחנו מקצים סדר גודל של 31 לוחמים 24/7 לטובת תגבור המשימות המשטרתיות ולאפשר להם יכולת לעמוד עם עוד רכבים וניידות בגזרה
אליצור טרבלסי:
      מבחינת המגמות המרכזיות צריך להגיד, הטרור, אנחנו חווים אותו, זה לא סוד
אליצור טרבלסי:
 אנחנו ראינו את זה היום בבוקר
אליצור טרבלסי:
 פיגועי הטרור בעלייה
אליצור טרבלסי:
 יש לנו פיגועי ירי לעבר הכבישים ולעבר יישובים
אליצור טרבלסי:
 יש עלייה משמעותית באירועי הטרור העממי
אליצור טרבלסי:
 טרור עממי, מי שלא מבין, זה זריקות אבנים, בקת"בים לעבר הצירים, לעבר יישובים
אליצור טרבלסי:
 רק ביהודה ושומרון, ציינת פה, יש לנו שישה הרוגים, משפחת די, האחים יניב ואלן מהפיגוע בצומת אלמוג
אליצור טרבלסי:
 גם צריך להגיד, יש 95 הרוגים פלסטינים שנהרגו, חלק מהתקופה האחרונה
אליצור טרבלסי:
      מבחינת נפגעים באירועי טרור עממי, לא אתן מספר מדויק אבל יש אזרחים שנפגעו מזריקות אבנים בצירים
אליצור טרבלסי:
 יש חיילים שנפגעו מזריקות אבנים
אליצור טרבלסי:
 בשנה האחרונה כמובן שלושת הפיגועים הקשים בציר חווארה, בציר 90 ובצומת חמרה
אליצור טרבלסי:
 בהקבלה לשנה שעברה יש עלייה משמעותית
אליצור טרבלסי:
 אם בשנת 2022 סיימנו עם סדר גודל של 10,000 פיגועי טרור עממי בכבישים, אנחנו נכון לעכשיו עומדים על כ-6,000 אירועי טרור עממי, רבעון א', זריקות אבנים
אליצור טרבלסי:
 זה עלייה משמעותית
שמעון סולומון:
ממתי?
אליצור טרבלסי:
ברבעון האחרון
גלעד קריב:
כמה זה בהשוואה לאשתקד? אתם רואים מגמת עלייה ברורה?
אליצור טרבלסי:
יש עלייה ברורה
אליצור טרבלסי:
 תיקון, הרבעון האחרון הוא סדר גודל של 1,000
אליצור טרבלסי:
 בהסתכלות על כל השנה זה סדר גודל של עלייה, קרוב ל-6,000
אליצור טרבלסי:
 זה לא רק ברבעון האחרון, אז אני מתקן את הנתון הזה כדי שלא נתבלבל מבחינת הנתון המדויק, אבל מבחינת הווקטור המשמעותי זה וקטור של עלייה
אליצור טרבלסי:
 יש הרבה אירועי טרור, יש הרבה אירועי זריקות אבנים ופח"ע בצירים
אליצור טרבלסי:
 אנחנו מתמודדים עם זה באופן קבוע
אליצור טרבלסי:
 יש מאות חיילים וקצינים ואנשי קבע שפועלים ימים כלילות, סיכולים, מניעות, פיקוחים, וזה גם תוך כדי השגרה
אליצור טרבלסי:
 אנחנו שוכחים שיש גם את האימונים והכול
הר מלך:
איך אתם מסבירים את העלייה?
אליצור טרבלסי:
בהערכת המצב?
הר מלך:
כן
הר מלך:
 איך אתם מסבירים את זה?
אליצור טרבלסי:
יש הרבה סיבות מודיעיניות
אליצור טרבלסי:
 יש הרבה משפיעים על הערכת המצב
אליצור טרבלסי:
 אני לא אכנס איתך לכל הדיונים הפנימיים של המודיעין
הר מלך:
אם יש עלייה אז צריך להבין למה
שמעון סולומון:
אנחנו רוצים בוועדה הזאת בעיקר להנכיח את האתגרים ואת הנתונים ודרך זה לנסות לראות מה אנחנו מציעים לעשות
שמעון סולומון:
 יש עוד ועדות משנה שיטפלו ממש בעניינים היותר מודיעיניים ויותר ביטחוניים
הר מלך:
אני למדתי בעולם הזה שאם יש תופעה שמתגברת, יש לזה סיבה, אז אני חושבת שאפשר להגיד את הסיבה
שמעון סולומון:
אני אשמח לנתונים יותר מדויקים בכל הפרמטרים שדיברת עליהם, גם זריקות אבנים, גם בקת"בים
שמעון סולומון:
 הנתונים האלה יעזרו לנו להבין קודם כל באמת - - -
אסף פרידמן:
יש אותם באתרים שונים
שמעון סולומון:
אני קיבלתי נתונים גם מהתושבים עצמם, אבל השאלה אם הנתונים האלה מתואמים גם עם הנתונים שאתם מחזיקים
שמעון סולומון:
 יש לי נתונים מבנימין למשל על זריקות אבנים, על בקת"בים, על אירועים פח"עיים כאלה ואחרים
הר מלך:
היום גם יש תופעה חדשה, לא מדוברת, קוראים לה מטעני צד, מטעני צינור שנמצאים בכביש אלון
הר מלך:
 רק אני רוצה שגם תהיה התייחסות לדבר הזה
אליצור טרבלסי:
אני רק אתן כותרת
אליצור טרבלסי:
 זה יושב אצלנו כחלק מעמודת טרור ולא טרור עממי, מטעני צינור, ואם תירצו את הנתונים היותר פרטניים אפשר להציג את זה
אליצור טרבלסי:
 זה לא כאן
אליצור טרבלסי:
      בנוסף לכל הפעילות, פעולות סיכול, פעילות השגרה, הביטחון השוטף, אז כמובן נעשים כלים אזרחיים
אליצור טרבלסי:
 יש שת"פ מצוין עם משטרת ישראל
אליצור טרבלסי:
 יש שת"פ מצוין עם המינהל האזרחי, כל סוגיית מתן כלים גם משפטיים למשטרת ישראל, ושילוב זרועות יחד, צה"ל ומשטרת ישראל להגביר את פעולות האכיפה, וזה כמובן לא מסתכם רק ב-31 לוחמים אל מול משטרת ישראל
אליצור טרבלסי:
 אלו הנתונים
שמעון סולומון:
תודה רבה
שמעון סולומון:
 אני אשמח אם מישהו מנציגי המועצות או יהודה ושומרון יציג בהקשר הזה
שמעון סולומון:
 אני מזכיר שוב, אנחנו עוסקים בשני נושאים
שמעון סולומון:
 אני רוצה כן לעשות איזשהו הבחנה ביניהם, בנושא בטיחות ובנושא ביטחון
שמעון סולומון:
 כרגע כל מה שקשור לביטחון
שמעון סולומון:
 בחלק השני נדון בנושא הבטיחות בכבישים עצמם
שמעון סולומון:
      בבקשה, רק שם
יגאל כהן:
יגאל להב, ראש המועצה המקומית קרני שומרון
יגאל כהן:
 מבחינה ביטחונית יש רק עליית מדרגה כמו שאליצור הסביר ותיאר
יגאל כהן:
 הסיבות, כולם פה יודעים אותן, מגוונות, מההליך המדיני ועד ההליך של הנוכחות של צה"ל
גלעד קריב:
מהיעדר ההליך המדיני, התכוונת
יגאל כהן:
אני אומר את מה שאני אומר
יגאל כהן:
 מבחינתנו אנחנו מרגישים את זה על בסיס יומי
יגאל כהן:
 זה אומר שאתמול תושבת מגיעה אליי, שהיא מורה אצלי, כשהאבן עוד תקועה לה כי היא הגיעה מקדומים, בתוך החלון
יגאל כהן:
 היא אפילו לא שמה לב
יגאל כהן:
 היא שמעה רעש
יגאל כהן:
 אתמול היה אצלי תושב שאיבד את העין
יגאל כהן:
 הוא גם נכנס באשתי שהאוטו טוטאלוס וניצלה בנס
יגאל כהן:
 אנחנו לא מעלים את זה כי ברגע שנתחיל להעלות סרטים אף אחד לא ייסע ביו"ש, והמשימה שלנו להמשיך ולבנות את החלום הציוני הזה גם בתוך יהודה ושומרון, אבל המצב הוא בלתי נסבל
יגאל כהן:
 הוא בלתי נסבל כי אנחנו מקבלים את האבן כמובן מאליו, והמחבל האחרון שנכנס אצלי לתוך אחת השכונות הרחוקות היה עם 12 מטעני צינור
יגאל כהן:
 לא זוכר כזה מחבל שמגיע עם כל כך הרבה מטענים
יגאל כהן:
 זה אומר שאנחנו צריכים לשנות את המדיניות
יגאל כהן:
 צריכים יותר להקל
יגאל כהן:
      אני יודע שאף אחד לא יאהב את זה, אבל הנושא של שימוש בנשק חייב לקבל ביטוי
יגאל כהן:
 תושב שלי שזורקים עליו בקת"ב, עכשיו צריך לצאת מהרכב ולחשוב, רגע, הוא עם הגב אליי? הוא יזרוק עוד בקת"ב? הוא צריך לחכות עד שהוא יזרוק בקת"ב כדי להוציא כדור ראשון
יגאל כהן:
 משהו בנוהלי ירי חייב להשתנות כדי שלתושב שכבר יצא חמוש, יהיה לו הרבה יותר הבנה מה הוא צריך לעשות, שלא לדבר על חיילים
יגאל כהן:
 אתמול מצאנו קליע בתוך חצר של שכן
יגאל כהן:
 העברנו את זה גם לצבא
יגאל כהן:
 לפני בערך חודש ירו בעזון 6,000 כדורים חיים
יגאל כהן:
 תקשיבו למספר
יגאל כהן:
 ביום שישי אחד 6,000 כדורים
יגאל כהן:
 זה אומר שהם ירו כמעט שעה בלי שכוח נכנס פנימה
יגאל כהן:
 ישבנו עם הרמטכ"ל, העברתי לו את המסר
יגאל כהן:
 לא יכול להיות שכוח צה"לי עומד בחוץ בתוך עזון, שהוא שטח B, הוא לא שטח A
יגאל כהן:
 יורים 6,000 כדורים חיים וג'יפ אחד לא נכנס פנימה
יגאל כהן:
 שום צלף לא מוריד חמוש והם מסתובבים באין מפריע
יגאל כהן:
 מוציאים סרטונים וכל מה שמסביב
יגאל כהן:
 משהו צריך להשתנות ולהחזיר חזרה את הביטחון לתושבים
שמעון סולומון:
תודה
שלמה נאמן:
ברשותכם, שלמה נאמן, ראש מועצת גוש עציון, יושב-ראש מועצת יש"ע
שלמה נאמן:
 הנתונים הם ברורים והם ידועים לכולנו
שלמה נאמן:
 אני אנסה לפרט ברשותכם מה זה אומר הנתון הזה של טרור עממי
שלמה נאמן:
 קודם כל הוא תמיד שלב ראשון להסלמה היותר חמורה, היותר מדממת, ואנחנו מדברים על כך עם כל הדרגים בצה"ל כמו שיגאל הזכיר, כבר שנה וחצי
שלמה נאמן:
 ברגע שאנחנו רואים שהעלייה היא מתמדת בטרור עממי, דהיינו זריקות אבנים, בקת"בים, עולה 10%, 20%, 30%, לא אירוע חד פעמי שיש איזה לוויה בכפר ואז יש אירוע חד פעמי
שלמה נאמן:
 כשאנחנו רואים שבכל הגזרות העלייה היא מתמדת, אנחנו אומרים את זה לכל הדרגים
שלמה נאמן:
 אנחנו חיים פה הרבה שנים
שלמה נאמן:
 אנחנו לא מתחלפים כל שניים כמו המח"טים
שלמה נאמן:
 תקשיבו, אם זאת רמת העלייה, זה אומר שבעוד חצי שנה יהיו פה מטענים ויהיה פה ירי
שלמה נאמן:
 זה מה שאמרנו לפני שנה וחצי ואנחנו התעוררנו ללוויות ולעוד לוויות וזה דבר שראינו אותו
שלמה נאמן:
 איזהו חכם הרואה את הנולד? הדבר הזה מוביל אותי גם לפירוט של מה שיגאל אומר
שלמה נאמן:
 מה זה לפשט או לסדר יותר את העניין של פתיחה בירי? הרי הרבה מהתושבים שלנו הם נושאים נשק להגנה עצמית
שלמה נאמן:
 הם בוגרי צה"ל
שלמה נאמן:
 ההנחיה היום, חטפת אבן, אתה ממשיך לנסוע, למה? כי האבן כבר נזרקה, כבר אין סכנה, הסכנה הרי זה לפני שהיא נזרקת
שלמה נאמן:
 אתה לא רואה אותה לפני שהיא נזרקת
שלמה נאמן:
 חטפת אבן, אתה ממשיך לנסוע
הר מלך:
גם הרבה פעמים כבר לא מדווחים כי הוא כל כך שמח שהוא יצא מזה - - -
שלמה נאמן:
לא, מדווחים רק אם זה פגע, כי אז אתה צריך לקבל החזר מהמדינה על תיקון שמשות, אבל אם לא פגע באמת אתה ממשיך לנסוע
שלמה נאמן:
 למה זה גורם? נגיד שהמקרה הוא סטרילי, מדווחים וצה"ל מגיע וצה"ל פרוס עם כל הדלות בכוחות ועם כל הבעיות בסד"כ, צה"ל פרוס אבל לוקח לג'יפ דקה וחצי להגיע? אז מה אנחנו רואים? אנחנו רואים עשרה רכבים ניזוקים
שלמה נאמן:
 מה זה ניזוקים? זה ניסיון לרצח כפול עשר
שלמה נאמן:
 הרי ברור שאם יש קבוצה שזורקת אבנים והיא לא רואה צבא באזור, והאזרח, תמיד ההנחיה שלו לנסוע כי אם הוא ישיב אש לניסיון הרצח הזה, אז הוא ייעצר והוא יישפט, אז פשוט הם ממשיכים
שלמה נאמן:
 הם נעמדים, הם זורקים עד שהם רואים צה"ל ואז הם בורחים, כי אזרח לא מוסמך להפעיל את הנשק שלו להגנה עצמית, כי לפי החוק היבש זה כבר לא הגנה עצמית
שלמה נאמן:
     האמירה שלי מאוד פשוטה
שלמה נאמן:
 צה"ל פועל מצוין ואנחנו גם סומכים וגם מברכים אותו ואנחנו גם יודעים את הדברים שאי אפשר להגיד בפורומים יותר גדולים
שלמה נאמן:
 צה"ל פועל מצוין בנושא של פח"ע, של טרור של חוליות, של ירי, של מטענים צה"ל פועל מצוין
שלמה נאמן:
 כשמדובר בטרור עממי זה לא משימה שגדוד או פלוגה יכולה לעמוד בה כשמדובר בפריסות שטח יותר גדולות
שלמה נאמן:
 הטרור הוא עממי
שלמה נאמן:
 כשמחפשים חוליה אז יש עליה מודיעין ומוצאים חוליה, וברוך השם 99% מהפיגועים נמנעים כי צה"ל עובד ושב"כ עובד והשטח עובד, אבל כשמדובר בכפר שמתקומם, ג'יפ, שניים לא יכולים לטפל בזה
שלמה נאמן:
 אתה רואה ג'יפ, 50 מטר ממנו שאין לו זווית ראיה זורקים אבנים
שלמה נאמן:
 מה ג'יפ יכול לעשות? הוא זז, הם ברגל מגיעים למקום שהוא זז ממנו וממשיכים לזרוק
שלמה נאמן:
 הטיפול צריך להיות הרבה יותר רחב
שלמה נאמן:
 זה לא טיפול נקודתי
שלמה נאמן:
 זה לא פינצטה
שלמה נאמן:
 אתה יכול לטפל בפינצטה, בחוליית טרור חמושה
שלמה נאמן:
 אתה לא יכול לטפל בפינצטה בטרור עממי
גלעד קריב:
מה דרך הטיפול?
שלמה נאמן:
דרך הטיפול, ענישה קולקטיבית, כיוון שקולקטיב מתנפל, קולקטיב מנסה להרוג
שלמה נאמן:
 היו גם לוויות מנפגעי אבנים